Procesul care a șocat Franța: Cum a ajuns Dominique Pelicot, soț, tată și bunic devotat, în topul prădătorilor sexuali din istorie
Gisèle Pelicot nu avea nicio idee că soțul ei, Dominique, cu care era căsătorită de 50 de ani, o droga și invita zeci de bărbați să o violeze. Pe măsură ce unul dintre cele mai terifiante procese din istoria Franței se apropie de final, lumea întreagă rămâne cu o întrebare: cum a fost posibil așa ceva? Date strânse de anchetatori au scos la iveală strategiile soțului ei, regulile după care se ghida, dar și alte fapte și posibile cauze care au determinat comportamentul său, relatează The Guardian. În plus, Gisèle și familia sa au șters toate fotografiile legate de Dominique „și au renunțat la orice legătură” cu acesta. De asemenea, Gisèle a adoptat între timp numele său de familie de dinainte de căsătorie și susține că a folosit numele de „Pelicot” doar în instanță, informează BBC.